Tom Fletcher møtte opp på audition for bandet Busted, men ble ikke plukket ut. Managementet til Busted likte ham derimot, og han begynte å skrive sanger sammen med James Bourne. Han har blant annet vært med på å skrive de fleste sangene på Busteds andre album . Fletcher ble spurt om å filme auditioner for et nytt boyband, V. Der møtte han Danny Jones som trodde at det var audition for et Busted-lignende band. Fletcher og Jones ble raskt venner og managementet viste også interesse for Jones. De begynte å skrive sammen, og i to måneder bodde de på InterContinental Hotel i London for å skrive sanger sammen med Bourne. Det ble satt inn en annonse i musikkavisen NME etter en bassist og trommeslager, og på auditionen i Covent Garden ble McFly besatt av Dougie Poynter og Harry Judd. Navnet fikk de fra Fletchers favorittfilm der hovedfiguren heter Marty McFly.